*pielikums*

 Saistošajiem noteikumiem Nr.2021/12

**Par augstas detalizācijas topogrāfiskās informācijas aprites kārtību**

**un izcenojumiem Aizkraukles novadā**

**Aizkraukles novada domes 2021.gada 21.oktobra**

**Saistošo noteikumu Nr.2021/12**

**“Par augstas detalizācijas topogrāfiskās informācijas aprites kārtību**

**un izcenojumiem Aizkraukles novadā"**

**PASKAIDROJUMA RAKSTS**

|  |  |
| --- | --- |
| ***Paskaidrojuma raksta sadaļas*** | ***Norādāmā informācija*** |
| Īss projekta satura izklāsts | Saistošie noteikumi nosaka kārtību, kādā Aizkraukles novada administratīvajā teritorijā notiek augstas detalizācijas topogrāfiskās informācijas izsniegšana, pieņemšana, pārbaude, uzkrāšana, aktualizēšana un uzturēšana. |
| Projekta nepieciešamības pamatojums | [Ģeotelpiskās informācijas likuma](https://likumi.lv/ta/id/202999-geotelpiskas-informacijas-likums) (turpmāk – Likums) [6.panta](https://likumi.lv/ta/id/202999-geotelpiskas-informacijas-likums#p6) pirmā daļa nosaka, ka pašvaldība savu funkciju izpildei organizē nepieciešamās ģeotelpiskās informācijas iegūšanu un uzturēšanu, kā arī izmantošanas kārtību. Likuma [13.](https://likumi.lv/ta/id/202999-geotelpiskas-informacijas-likums#p13) panta sestā daļa nosaka, ka vietējā pašvaldība, lai nodrošinātu savu funkciju un uzdevumu izpildi par savu administratīvo teritoriju izveido un uztur augstas detalizācijas topogrāfiskās informācijas datubāzi (turpmāk – Datubāze), veic iesniegtās informācijas pārbaudi, kā arī nosaka augstas detalizācijas topogrāfiskās informācijas iesniegšanas un pieņemšanas kārtību. Likuma [26.panta](https://likumi.lv/ta/id/202999-geotelpiskas-informacijas-likums#p26) trešā daļa un 7.1 daļa nosaka, ka pašvaldības saistošajos noteikumos nosaka maksu par augstas detalizācijas topogrāfiskās informācijas pārbaudi, reģistrāciju Datubāzē, sagatavošanu un izsniegšanu no Datubāzes, kā arī maksu par tās turējumā esošās ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību.[Administratīvo teritoriju un apdzīvoto vietu likuma](https://likumi.lv/ta/id/315654-administrativo-teritoriju-un-apdzivoto-vietu-likums) pārejas noteikumu 17.punkts paredz, ka 2021. gada pašvaldību vēlēšanās ievēlētā novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. |
| Plānotā projekta ietekme uz pašvaldības budžetu | Saistošo noteikumu īstenošana neietekmē pašvaldības budžetu.Izdevumu palielinājums netiek plānots. |
| Uzņēmējdarbības vide pašvaldības teritorijā | Nav attiecināms. |
| Administratīvās procedūras un konsultācijas ar privātpersonām | Jautājums izskatīts un atbalstīts Aizkraukles novada domes Finanšu un tautsaimniecības jautājumu komitejā. Konsultācijas ar privātpersonām nav notikušas. |

|  |  |  |
| --- | --- | --- |
| Sēdes vadītājs,domes priekšsēdētājs  | *Šis dokuments ir elektroniski parakstīts ar drošu elektronisko parakstu un satur laika zīmogu* | L.Līdums |